Aviron Bayonnais (errugbia)

**Aviron Bayonnais** () Lapurdiko errugbi talde profesionala da, egoitza
Baionan duena. Top 14 txapelketan parte hartzen du. 1904an sortua, hiru aldiz atera zen Frantziako txapeldun: 1913an, 1934an eta 1943an.

Euskal Herriko talde nagusia da, auzokoa duen Biarritz Olympiquerekin batera; biek Iparraldeko euskal errugbiaren derbia jokatu ohi dute, baina, 2013-14ko denboraldiaz geroztik, ez dira egon Biarritz eta Baiona aldi berean Frantziako lehenbiziko mailan. Izan ere, hamalau toki daude bakarrik, eta azken urteetan ligako talderik indartsuenak hiri handietakoak dira.

2024-2025 denboraldia bikaina izan da. Ligako fase erregularrean laugarren egin ondoren finalaurrekoetara iritsi zen.

## Historia 
### Hasiera 
Hasieran (1904) arraun taldea zen (*aviron* = arraun) baina beranduago taldea beste kirol askoren artean zabaldu zen.
1906.an sortu zen **Aviron Bayonnais errugbi taldea** eta laister Frantziako txapelketaren handien artean kokatu zen.

### XX. mendeko lehen zati oparoa 
XX. mendeko lehen zatia oso arrakastatsua izan zen Avironentzat:
thumb|360px|*1913ko txapeldunak*

* **Frantziako errugbi txapelketa**
** **Txapelduna**: 1913, 1934 eta 1943
*** Txapeldunordea: 1922, 1923 eta 1944
* **Yves du Manoir txapelketa**
** **Txapelduna**: 1936

### XX. mendeko bigarren zatia 
XX. mendeko bigarren zatiak ez ditu hainbeste emaitza onak ekarri bainan Avironek beti prestigio edo ospea mantentzen lortu du.

* **Frantziako errugbi txapelketa**
** **Txapelduna**: ez
*** Txapeldunordea: 1982
**** Finalerdiak: 1950 eta 1983 
***** Final laurdenak: 1948, 1957, 1964, 1973, 1977, 1979, 1980, 1992.
* **Yves du Manoir txapelketa**
** **Txapelduna**: 1980
*** Txapeldunordea: ez
**** Finalerdiak: ez
***** Final laurdenak: 1959, 1960, 1976, 1979, 1982, 1983, 1985, 1990 eta 1992

Halere, XX. mendearen bukaerako urteak zailak izan ziren taldearentzat eta horrela 8 denboraldi pasatu izan behar ditu lehen mailatik kanpo (1996-2004).

### XXI. mendean 
**Frantziako errugbi txapelketa**
* **Txapelduna**: ez
** Txapeldunordea: ez
*** Finalerdiak: 2025

* Euskal Errugbi Liga (1): 2019.

[thumb|erdian|700px|[Jean Dauger estadioaren gaueko ikuspegia Aviron Bayonnais eta Stade Toulousain errugbi taldeen arteko partiduan, 2013ko iraila.]]
thumb|270px|*Aviron - A.S. Clermont-Ferrand partida 2009an*
[thumb|270px|Baionako Avironen partidua [Anoeta estadioa|Anoetako estadioan , 2011ko martxoaren 5a.]]
[270px|eskuinera|thumb|Aviron eta [Biarritz Olympiquen arteko partida Euskal Errugbi Ligan.]]

## Errugbi profesionala 
1995-1996an, Frantziako lehen mailako errugbia profesionalismora pasatzen da. Bainan Baiona bigarren mailara jausten da eta orduan itxaron behar du 1999 arte jauzi hori egiteko bigarren mailako liga profesionalismora pasatzen delarik.

Klubaren egitura guztiz berritua delarik, 2004.an poz askorekin ospatzen da taldearen **mendeurrena** urte hartan lehen mailara itzuli delako.

Ordutik Aviron bilakatu da talde guztiz profesionala eta oso garestia den lehen mailako postua mantentzeko sutsuki borrokatu behar da.

2009ko abuztuaren 21an Avironek Frantziako Top 14ko partida bat "atzerrian" antolatu du lehen aldikotz. Baionan aritu ordez, Donostiako Anoetako zelaian neurtu da Stade Français taldearen aurka 38-24 irabaziz.

* 1996-1997 : lehen denboraldia bigarren mailan
* 1999-2000 : bigarren maila guztiz profesionala da. Francis Salagoiti lehendakaria
* 2003-2004 : sailkatze faseko talde nagusia izanik, lehen mailara igotzen da
* 2004-2005 : lehen mailara edo Top 16ra itzultzea
* 2005-2006 : lehen maila 14 talderekin (Top 14)
* 2010-2011 : Michel Cacouault lehendakaria Francis Salagoitiren ordez
* 2011-2012 : Alain Afflelou lehendakaria Michel Cacouaulten ordez
* 2013-2014 : Manu Merin lehendakaria Alain Afflelouren ordez
* 2014-2015 : 11. denboraldia jarraian elitean: Aviron 2. mailara jausten da
* 2015-2016 : Berriz ere Top 14 ligara itzuli da.

## Ikurrak 
* Taldeko maskota *Pottoka* da.
* ABren himnoak *Peña Baiona* izena du; Udo Jürgens austriarraren *Griechischer Wein* kantaren bertsioa da, frantsesez zein euskarazko hitzak dituena. 2009ko urtarrilaren 2an Aviron-Castres partidan ereserki hau kantatu eta gero Mixu abeslaria hil egin zen, bihotzekoak jota.
* 1913ko errugbi txapelketa irabazi zueta-eta Edmond Perronek ''Marche de l'Aviron* konposatu zuen.

## Uniformea 
Kolore urdin argia eta zuria konbinatzen ditu Avironek. Hona hemen azken urteetako uniformeak:

## Azken denboraldiak 
thumb|270px|*Aviron - Stade Toulousain partida 2011an*
thumb|270px|eskuinera|Avirongo jarraitzaileak, *Peña Baiona* ezizenez ezagunak.

* **Oharrak:**
** 2010ean taldea Top 14an mantendu ez erabaki administratiboarengatik.
** 2019-20 denboraldian COVID-19 pandemiaren erruz txapelketa bertan behera gelditu zen.

### Europako emaitzak 
* Europako errugbi kopa (Heineken Kopa)
** *parte hartzerik ez''
* Europako txapelketa
** Final-laurdenak: 2006
* Europako ezkutua
** Finalerdia: 2005

## Erreferentziak 
## Ikus, gainera 
* Aviron Bayonnaisen ibilbide historikoa

## Kanpo estekak 
* Aviron Bayonnais errugbi taldearen webgunea